Document ID: /roh_data/filtered/fineweb-2-filterrobots_roh.jsonl.gz/56664

In Roadtrip folcloristic per las ureglias saja l'album da debut dal duo «Alas The Sun» che cumpara l'atun 2019. In emprim tschancun da quest Roadtrip fan ils Turitgais cun la single «Absence of Time». Per questa chanzun hajan els empruvà da betg vesair il temp sco axa cronologica che mussa sulet en ina direcziun, mabain sco surfatscha infinita. Sin questa surfatscha saja il protagonist che tschertga ils tuns adattads. Anja Tremp e Sandro Raschle han chattà per lur project divers tuns da ghitarras, bass, battaria sco er d'in banjo, d'orglas e synthesizers.